Diari Oficial de la Generalitat Valenciana


Sumari del DOGV 6160, del 07-12-2009 (2009/13842)

RESOLUCIÓ de 29 d'octubre de 2009, de la Direcció General de Treball, Cooperativisme i Economia Social, per la qual es disposa el registre i la publicació de l'acord de revisió salarial per al període comprés entre el 01.09.2009 i el 31.08.2010 del Conveni Col·lectiu de l'empresa Fontestad, SA (Codi número 8000622).
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6160

Data del DOGV
:   07-12-2009

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2009/13199


Data del document
:   29-10-2009

Organisme emissor
:   Conselleria d'Economia, Hisenda i Ocupació

Tipus de document
:   Resolució

Anàlisi jurídica

 Descriptors 

:   * conveni col·lectiu
    * conveni col·lectiu

RESOLUCIÓ de 29 d'octubre de 2009, de la Direcció General de Treball, Cooperativisme i Economia Social, per la qual es disposa el registre i la publicació de l'acord de revisió salarial per al període comprés entre el 01.09.2009 i el 31.08.2010 del Conveni Col·lectiu de l'empresa Fontestad, SA (Codi número 8000622). [2009/13345]  
Vista l'acta de l'acord subscrit l'1 de setembre de 2008 sobre revisió salarial per al per al període comprés entre el 01.09.2008 i el 31.08.2009 del Conveni Col·lectiu de l'empresa Fontestad, SA, subscrit per la Comissió Paritària que està integrada, d'una part, per representants de l'empresa, i de l'altra, per membres de la representació unitària dels treballadors, i el contingut de la sentència núm. 1/2007, de 24 de gener, dictada per la Sala Social del Tribunal Superior de Justícia de la Comunitat Valenciana, la part dispositiva de la qual declara la inaplicació del text del conveni col·lectiu de l'empresa Fontestad, SA, publicat en el DOGV el 9.11.2005, mentre mantinguen la seua vigència els convenis col·lectius per la Comunitat Valenciana de Manipulació i Envasament de Cítrics, Fruites i Hortalisses de 3 de gener de 2004, publicat en el DOGV el 25.03.2004 i el conveni col·lectiu de Recol·lecció de Cítrics, de 2 de gener de 2004. publicat en el DOGV de 5.03.2004, la qual ha sigut recorreguda en cassació per a unificació de doctrina, i de conformitat amb el que disposen l'article 164, punt 2, del Reial Decret Legislatiu 2/95, de 7 d'abril, que aprova el Text Refós de la Llei de Procediment Laboral i l'article 90, apartats 2 i 3 del Reial Decret Legislatiu 1/1995, de 24 de març, de la Llei de l'Estatut dels Treballadors; i els articles 2, 3 i 6 del Reial Decret 1.040/1981, de 22 de maig, sobre registre i dipòsit de convenis col·lectius de treball, esta Direcció General de Treball, Cooperativisme i Economia Social, de conformitat amb les competències que té transferides segons el Reial Decret 4.105/1982, de 29 de desembre, acorda:  
Primer   
Ordenar que siga inscrita en el Registre de Convenis Col·lectius de Treball d'esta direcció general, amb notificació a la Comissió Negociadora, i que siga dipositat el text original de l'acta,   
Segon  
Disposar la publicació en el Diari Oficial de la Comunitat Valenciana.  
València, 29 d'octubre de 2009.- El director general de Treball, Cooperativisme i Economia Social: Román Ceballos Sancho.  
Segon conveni col·lectiu de l'empresa Fontestad SA  
Acta d'acord sobre revisió salarial, per a l'any comprés entre setembre de 2009 i agost de 2010  
Museros (València), 11 de setembre de 2009.  
Es reunix  
La Comissió Paritària d'interpretació i aplicació del conveni col·lectiu de l'empresa, publicat en el Diari Oficial de la Generalitat Valenciana de data 9.11.2005.  
Per part de l'empresa hi assistixen Vicente Fontestad Ballester, Vicente Izquierdo Sanz i Carlos Piquer Tamarit.  
Per part social hi assistixen Amparo Ferrer Ballester, Rosa Ana Piquer Rama, i Joaquín Mondragón Aquino.  
L'objecte d'esta reunió és tractar sobre l'increment dels salaris per al cinqué any de vigència del conveni col·lectiu de l'empresa.  
Es debat el tema indicat i es pren coneixement que l'Institut Nacional d'Estadística ha constatat que l'evolució de l'Índex de Preus al Consum (IPC) en el període comprés entre l'1.09.2008 i el 31.8.2009 ha sigut de vuit dècimes de punt negatives (-0,8).  
  
\* \* \* \* \*  
No obstant esta premissa de disminució deflacionària de l'IPC en el període anual indicat, la Comissió Paritària arriba per unanimitat al següent  
ACORD  
Mantindre els salaris en la quantia actual en el període comprés entre l'1.09.2009 i el 31.08.2010.  
S'hi adjunta com annex a este acord la taula de retribucions del treball a estall en recol·lecció de cítrics del període 1.09.2009 a 31.08.2010.  
Les parts que hi intervenen firmen este document per triplicat, en prova de conformitat amb el seu contingut, en el lloc i la data de l'encapçalament.  
Es comissiona el lletrat Vicente Bru Parra perquè presente este document en la Direcció General de Treball, Cooperativisme i Economia Social.  
Per la part social   
Amparo Ferrer Ballester  
Rosa Ana Piquer Rama  
Joaquín Mondragón Aquino  
Per l'empresa  
Vicente Fontestad Ballester  
Vicente Izquierdo Sanz  
Carlos Piquer Tamarit